Golongan kata

Dalam aspek tatabahasa, golongan kata (juga dikenali sebagai kelas kata atau kategori tatabahasaJangan terkeliru dengan kategori tatabahasa.) ialah penggolongan perkataan ke dalam golongan tertentu berdasarkan beberapa kriteria, seperti kriteria struktur fonologi atau bunyi, kriteria struktur morfem, kriteria sintaksis, dan kriteria semantik.Nik Safiah Karim, Farid M. Onn, Hashim Haji Musa, dan Abdul Hamid Mahmood. 2008. Tatabahasa Dewan ed. Ketiga. Kuala Lumpur: Dewan Bahasa dan Pustaka. Ia merupakan sejenis kategori kata (atau, lebih umum, daripada item leksikal) yang mempunyai sifat tatabahasa yang serupa. Perkataan yang dikelaskan bawah golongan kata yang sama secara amnya memaparkan tingkah laku sintaksis yang serupa (ia memainkan peranan yang serupa dalam struktur tatabahasa ayat), kadangkala turut melibatkan tingkah laku morfologi yang serupa, kerana golongan kata yang sama mengalami pentasrifan untuk sifat yang serupa dan juga tingkah laku semantik yang serupa. Antara golongan kata bahasa Melayu yang umum termasuklah kata nama, kata kerja, kata sifat, kata keterangan, kata ganti nama, kata sendi, kata hubung, kata seru, angka, kata sandang dan kata penentu.

Istilah selain golongan kata —terutamanya dalam klasifikasi linguistik moden, yang sering membuat perbezaan yang lebih tepat berbanding skema tradisional—termasuklah juga kelas kata, kelas leksikal dan kategori leksikal. Sesetengah pengarang mengehadkan istilah kategori leksikal untuk merujuk hanya kepada jenis kategori sintaksis tertentu; bagi mereka istilah tersebut mengecualikan golongan kata yang dianggap sebagai kata fungsi, seperti kata ganti nama. Istilah kelas bentuk juga digunakan, walaupun frasa ini mempunyai pelbagai definisi yang bercanggah.John Lyons, Semantics, CUP 1977, p. 424. Kelas kata boleh dikelaskan sama ada terbuka atau tertutup: kelas kata terbuka (biasanya termasuk kata nama, kata kerja dan kata sifat) mempunyai masukan perkataan baharu secara berterusan, manakala kelas kata tertutup (seperti kata ganti nama dan kata sendi) jarang memperoleh masukan kata baharu.

Hampir semua bahasa mempunyai pengelasan kata kepada kata nama dan kata kerja, tetapi golongan kata yang selain dua jenis ini pula terdapat variasi ketara bergantung kepada bahasa apa. Contohnya:

 Bahasa Jepun mempunyai sebanyak tiga kelas kata sifat, berbanding bahasa Inggeris yang hanya mempunyai satu.
 Bahasa Cina, bahasa Korea, bahasa Jepun dan bahasa Vietnam mempunyai kelas penjodoh bilangan.
 Banyak bahasa tidak membezakan antara kata sifat dan kata penerang, atau antara kata sifat dan kata kerja (sila lihat kata kerja statik).

Disebabkan variasi dalam bilangan kategori dan sifat mengenal pastinya, analisis bahagian pertuturan mesti dilakukan untuk setiap bahasa individu. Namun begitu, label bagi setiap kategori ditetapkan berdasarkan kriteria universal.

 Lihat juga 

 Golongan kata (bahasa Melayu)

 Rujukan 

 Pautan luar 


 The parts of speech
 Guide to Grammar and Writing
 Martin Haspelmath. 2001. "Word Classes and Parts of Speech." In: Baltes, Paul B. & Smelser, Neil J. (eds.) International Encyclopedia of the Social and Behavioral Sciences. Amsterdam: Pergamon, 16538–16545. (PDF)

Kategori:Tatabahasa
Kategori:Rencana yang mengandungi teks bahasa Jepun